የብሔሮች፣  ብሔረሰቦችና ሕዝቦች የድል በዓል የሆነው ግንቦት  ሃያ  የኢትዮያ ህዳሴ መሰረት ነው –  ም/ጠ/ሚ ደመቀ መኮንን
አዲስ አበባ፤ ግንቦት 19/2006 (ዋኢማ) – የብሔሮች፣ ብሔረሰቦችና ሕዝቦች ድል የሆነው የግንቦት ሃያ ድል ኢትዮጵያን ወደ አዲስ ምዕራፍ ያሸጋገረ፣ በጥሩ ምዕራፍ ላይ እንዲትጓዝ ያደረገ፣ ልማትን ከዲሞክራሲ ጋር ባልተነጣጠለ መልክ ሁኔታ ያረጋገጠ መሆኑን ምክትል ጠቅላይ ሚኒስትር ደመቀ መኮንን ገለጹ ።ምክትል ጠቅላይ ሚኒስትሩ በተለይ ከዋልታ ጋር ባደረጉት ቃለምልልስ እንደገለጹት ኢትዮጵያ ወደ ከፍታ ዘመን እንድትመለስ ያደረገ በመሆኑ   ባለፉት 23 ዓመታት በአገሪቱ  ሰላም፣ ዲሞክራሲና ልማት በመረጋገጡ የሕዝቦች ተሳትፎና ተጠቃሚነት እጅግ  እያደረገ መጥቷል ብለዋል።የኢትዮጵያ ብሔሮች፣  ብሔረሰቦችና ሕዝቦች ማንነት የተጠበቀባትና ብዝሃነትን መሰረት ያደረገ እኩልነት የሰፈነባት አገር እንዲትሆን  በር የከፈተው ግንቦት ሃያ ነው ብለዋል።አቶ ደመቀ አያይዘውም ግንቦት ሃያ የሁሉም በአሁኑ ወቅት በአገራችን ለሚታዩ የህዝብ ተጠቃሚነትና እኩልነት እምብርት በመሆኑ በብሔሮች ብሔረሰቦችና ህዝቦች ዘንድ ትልቅ ቦታ  ያለው ዕለት ነው ብለዋል።ግንቦት ሃያ ላይ በተገኘው ድል  የኢትዮጵያ ህዝቦች  ሰላምን ያጣጣሙበትና የፈጣንና የፍትሃዊ ልማት ተጠቃሚ መሆናቸውን አቶ ደመቀ መኮንን ገልጸዋል።ኢትዮጵያ የብሔሮች፣ ብሔረሰቦችና ህዝቦች ነጻነት፣ እኩልነት፣ ተጠቃሚነትና  ተሳትፎ የተረጋገጠባት የብዝሃነት ማዕከል መሆኗን አቶ ደመቀ ተናግረዋል።የግንቦት ሃያ ፍሬ በልዩ ልዩ መልክ እየታዩ እንደሆነ የጠቆሙት ምክትል ጠቅላይ ሚኒስትር ደመቀ መኮንን እየተመዘገበ ያለውን ፈጣን እድገት ለማስቀጠል አሁንም እጅና ጓንት ሆነን መረባረብ ይኖርብናል ብለዋል።የኢትዮጵያን የሕዳሴውን ጉዞ ዳር ለማድረስ   የአገሪቱ  ብሔሮች፣ ብሔረሰቦችና ሕዝቦች  ከምንም  ጊዜውም  መነሳታቸውንና የላቀ ተሳትፎ እያደረጉ መሆናቸውን የገለጹት  ምክትል ጠቅላይ ሚኒስትር  ደመቀ  መኮንን ለግንቦት   ሃያ  ድል መስዋዕትነት ለከፈሉ  ሁሉም ዜጎች  ያላቸውን ክብር  ገልጸዋል ።